Hy's ons enigste uitweg | Netwerk24
Deur Stephan Joubert 31 Oktober 2019 00:00
Lees jy Beeld of kyk jy na die nuus, dan weet jy van al die politieke en sosiale onrus, van Suid-Afrika tot doer by die Brexit-brigades. Geen wonder nie dat on­sekerheid, vrees en sulke goor emosies oral aan die orde is.
Dit is onstuimige tye waarin ons leef. Gewone mense wat net elke dag hul werk wil doen en hul brood in vrede wil eet, weet nie meer wat om te doen nie. Baie sê ons moet nou bid soos nooit tevore nie. Natuurlik moet ons!
Ons doen dit altyd. Ons roep God nie net as noodhulp wanneer niks anders meer help nie. Dan moet ons liefs nie bid nie. God is nooit ons laaste uitweg nie, Hy is gelowiges se enigste hulp en krag.
Die Here is altyd ons vesting, of ons nou langs groen weivelde loop, en of ons deur 'n diep donker dal moet worstel. Hy is ons hoop wanneer die son skyn, maar Hy is ook naby wanneer donker wolke verskyn.